Apr 03,2018
శిఖా శర్మపై ఆర్‌బిఐ అభ్యంతరం..!
ముంబయి : దేశంలోనే రెండో అతిపెద్ద ప్రయివేటు రంగ బ్యాంకు యాక్సిస్‌ బ్యాంకు సిఇఒ శిఖా శర్మ పదవీకాలం పొడిగింపునపై ఆర్‌బిఐ అభ్యంతరం వ్యక్తం చేసింది. అమెకు తిరిగి బాధ్యతలు అప్పగిం చడంపై పునరాలోచించాలని యాక్సిస్‌ బ్యాంకు బోర్డుకు ఆర్‌బిఐ సూచించినట్లు సమాచారం. యాక్సిస్‌ బ్యాంకు బాధ్యతలు నాలుగోసారి కూడా శిఖా శర్మకు అప్పగిస్తూ ఆ బ్యాంకు బోర్డు నిర్ణయం తీసుకుంది. అమె పదవీ కాలం పొడగింపునపై ఆలోచించాలని ఈ మేరకు బ్యాంకు ఛైర్మన్‌ సంజీవ్‌ మిశ్రాకు ఆర్‌బిఐ లేఖ రాసినట్లు తెలుస్తోంది. బ్యాంకుల్లో మొండి బాకీలు, మోసాలు పెరుగుతున్న నేపథ్యంలో అన్ని బ్యాంకుల ఎగ్జిక్యూటివ్‌ అపాయింట్‌ మెంట్ల విషయంలో జాగ్రత్త వహించాలని ఇప్పటికే పలు బ్యాంకులకు ఆర్‌బిఐ సూచించింది. మరోవైపు దీనిపై వ్యాఖ్యానించడానికి యాక్సిస్‌ బ్యాంక్‌ ప్రతినిధి నిరాకరించారు. శిఖాశర్మ 2009లో తొలిసారి సిఇఒగా బాధ్యతలు చేపట్టారు. వరుసగా మూడుస్లారు తిరిగి నియామకం అయ్యారు.
మీ స్నేహితులకు రికమెండ్ చెయ్యండి